કોર્નેલ યુનિવર્સિટીના સંશોધકોનું કહેવું છે કે સમગ્ર ઈતિહાસમાં આવું જ થતું આવ્યું છે. આપણે પણ ર્ડાિવન, ડિકન્સ અને શેક્સપિયર કહીને જ સંબોધીએ છીએ. પરંતુ મહિલાઓની વાત આવે ત્યારે મેડમ ક્યૂરી, એમિલી ડિકન્સન અને જેન ઓસ્ટિન એવા નામે બોલાવવા લાગીએ છીએ. અભ્યાસમાં ભાગ લેનાર એક સ્નાતક વિદ્યાર્થીને પ્રશ્ન થયો હતો કે માત્ર અટકથી સંબોધન થવાના કાંઈક લાભ હોય છે? આ પ્રશ્નનો જવાબ મેળવવા આઠ જેટલા અભ્યાસ કર્યા હતા. રેટ માય પ્રોફેસર સહિતના ઓનલાઈન ડોમેઇનના ડેટા જોયા હતા. રેડિયો પરના રાજકીય પંડિતોના નામની પણ સમીક્ષા થઈ હતી. સંશોધકોના ધ્યાને આવ્યું હતું કે અટકથી ઓળખાવાના ઘણા ફાયદા હતા. તેમના ધ્યાને આવ્યું હતું કે અટકથી ઓળખાતા લોકોને અન્યોને મુકાબલે વધુ એવોર્ડ મળ્યા હતા.